**Iepirkums „Publicitātes materiālu dizaina un mājas lapas izstrāde projektam „Senioru tūrisma attīstība nomaļos reģionos””**

Identifikācijas Nr. VPR/2012/19/Tourage

**Jautājumi un atbildes**

(Iepirkumu komisijas 24.05.2012. protokols Nr. VPR/2012/19/12-3)

Vai ir jāveido tikai avīzes šablons, vai arī ir nepieciešams maketēt veselu izdevumu? Ja tas ir tikai šablons, tad varbūt ir kādas norādes kā tam ir aptuveni jāizskatās? Ja ir nepieciešams maketēt visu izdevumu tad būtu nepieciešams zināt cik lapaspušu būs avīzei.

**Atbilde:**

Projekta avīzes dizaina nodevums ir šablons. Iepirkuma tehniskā specifikācija nenosaka izmērus un neierobežo Izpildītāju izstrādāt dizaina koncepciju.

Tehniskās specifikācijas 1.2.8. punkts. Šim punktam ir nepieciešams plašāks skaidrojums

**Atbilde:** Publicitātes foto - fotogrāfija, kas raksturo senioru tūrismu un projektu „Senioru tūrisma attīstība nomaļos reģionos”. Tas tiks izmantots projekta atpazīstamības veicināšanai. Izpildītājs iesniedz vairāku publicitātes foto variantus, no kuriem izpildītājs izvēlas vienu. Pakalpojuma izpildes gaitā izpildītājs ir atbildīgs, lai publicitātes foto atbilst tehniskajā specifikācijā noteiktajiem parametriem.

Tehniskās specifikācijas 2.3.5. punkts. Vai šajā punktā ir domāts adaptīvais dizains, ja jau reiz ir paredzēts adaptēt informāciju ja ekrāns ir mazāks par 1280?

**Atbilde:** Iepirkuma tehniskā specifikācija nenosaka tehniskos ierobežojumus atsevišķi mājas lapas dizaina izstrādē. Izpildītājam jāplāno saskanīgi risinājumi ar Tehniskā specifikācijā mājas lapas izstrādei izvirzītiem noteikumiem.

Tehniskās specifikācijas 3.2. punkts. Vai šeit nav kļūda jo punktā 1.2.5. ir norādīts viens avīzes formāts, bet punktā 3.2. cits!?

**Atbilde:** Tehniskās specifikācijas 3.2. punktā ir tehniska kļūda. Pareizi jābūt:

Dizaina izstrāde projekta avīzei (periodisks elektronisks izdevums par projekta aktualitātēm) (darba dokuments (*master page*) .dot, .dotx formātā) un projekta info lapai (darba dokuments (*master page*) EPS, CDR formātā) jāveic ne vēlāk kā līdz 2012.gada 25.jūnijam, bet dizaina gala versijas pārējiem publicitātes materiāliem – ne vēlāk kā līdz 2012.gada 31.augustam.

Tehniskās specifikācijas 1.2.3.,1.2.4. un 1.2.6 punkts. Šeit ir nepieciešams plašāks skaidrojums (kāds izmērs, cik puses u.c)

**Atbilde:** Iepirkuma tehniskā specifikācija nenosaka izmērus un neierobežo Izpildītāju izstrādāt dizaina koncepciju. Visiem publicitātes materiālu dizaina nodevumiem jābūt maketa sagatavēm: vākam, iekšlapai, atvērumam un aizmugurējam vākam.

Tehniskās specifikācijas 1.2.1 punkts. Kas tas ir par objektu?

**Atbilde:** Projekta info lapa ir informatīva lapa, kur tekstā aprakstīts būtiskākais par projektu, kā arī attēlots projekta logo, ievērojot ES Starpreģionu sadarbības programmasINTERREG IV C publicitātes prasības.

Tehniskās specifikācijas 3.1 punkts. Vai šajā punktā ir paredzēta sākumlapas skice vai arī visas iekš lapu skices?

**Atbilde:** Izpildītājs veic visu publicitātes materiālu dizainu skiču (tai skaitā mājas lapas) prezentēšanu projekta darba grupas sanāksmē 2012.gada 12.jūnijā Dikļu pilī, Dikļu pagastā, Kocēnu novadā.

Vai Tourage logo būs iespējams iegūt vektorgrafikā?

**Atbilde:** Jā, logo būs pieejams vektorgrafikā.

Nolikumā norādīts, ka dizaina materiāli jāiesniedz EPS, CDR formātā. Vai tas nozīmē, ka jāiesniedz abos formātos vai var iesniegt vienā no šiem formātiem?

**Atbilde:** Materiāli jāiesniedz visos norādītajos formātos.

Vai pirmā dizaina skiču versijas prezentācija Pasūtītājam notiks 12.jūnija prezentācijā, tas ir, vai skices būs/nebūs jānosūta/jānogādā Pasūtītājam pirms 12.jūnija?

**Atbilde:** Pirmās dizaina skiču versijas Pasūtītājam vēlams nosūtīt elektroniski vismaz vienu darba dienu pirms 12. jūnija.